wannaphong/clean_thaiwikipedia huggingface dataset:
# อัน จุง-กึน
อัน จุง-กึนในสารานุกรมประวัติศาสตร์สากลสมัยใหม่ฯ ฉบับราชบัณฑิตยสถาน สะกด "อัน ชูงกูน" (2 กันยายน ค.ศ. 1879 – 26 มีนาคม ค.ศ. 1910; ชื่อหลังเข้ารับบัพติสมา: โทมัส อัน) เป็นผู้นำคนหนึ่งของเกาหลีที่ต่อต้านการยึดครองของญี่ปุ่นโดยเป็นสมาชิกระดับหัวหน้าของกองทัพฝ่ายขวาเกาหลีและเป็นผู้สังหารข้าหลวงใหญ่คนแรกของญี่ปุ่นที่มาประจำที่เกาหลี 

จุง-กึนเกิดเมื่อ ค.ศ. 1879 ที่จังหวัดฮวังแฮ ได้รับการศึกษาตามแบบจีน จากนั้นมาเรียนที่โรงเรียนช็อนจู เมื่อสำเร็จการศึกษา เขาทำธุรกิจค้าถ่านหินและประสบความสำเร็จ ญี่ปุ่นได้เข้ามาเป็นผู้อารักขาเกาหลีเมื่อ ค.ศ. 1905 และแต่งตั้งให้ อิโต ฮิโรบูมิ (伊藤博文) มาเป็นข้าหลวงใหญ่ ช่วงเวลาเดียวกันนั้น จุง-กึนได้จัดตั้งโรงเรียนโทนุยเพื่อเป็นแหล่งสอนวัฒนธรรมและความรักชาติ นโยบายของฮิโรบูมิในการเข้ามาเป็นข้าหลวงใหญ่นั้นเต็มไปด้วยความแข็งกร้าวและบีบบังคับให้พระเจ้าโกจงสละราชสมบัติให้พระโอรสคือพระเจ้าซุนจงใน พ.ศ. 1907 ทำให้ชาวเกาหลีลุกฮือขึ้นต่อต้าน ญี่ปุ่นได้ปราบปรามอย่างรุนแรงจนชาวเกาหลีถูกสังหารไปกว่าหมื่นคน จำนวนหนึ่งต้องอพยพหนีไปยังแมนจูเรียและรัสเซีย

ฮิโรบูมิลาออกจากตำแหน่งข้าหลวงใหญ่ในเดือนมิถุนายน ค.ศ. 1909 หลังจากนั้น เขาได้เดินทางไปตรวจราชการที่แมนจูเรียเพื่อเจรจากับตัวแทนจากรัสเซียซึ่งชาวเกาหลีระแวงว่าจะมีการเจรจาเรื่องการผนวกเกาหลีด้วย จุง-กึนได้ปลอมตัวไปยังแมนจูเรียและยิงฮิโรบูมิเสียชีวิตเมื่อ 26 ตุลาคม ค.ศ. 1909 เขาถูกจับกุมทันทีโดยฝ่ายรักษาความปลอดภัยของรัสเซีย เขาถูกดำเนินคดีในฐานะนายทหารของกองทัพต่อต้านแห่งเกาหลี ไม่ใช่อาชญากรKang, J. (2007). 한국근대사산책 5 [Modern history of Korea Vol.5]. Seoul, Korea: Inmulgwa Sasang. ISBN 978-89-5906-075-7 p.131 ถูกสั่งประหารชีวิตเมื่อ 26 มีนาคม ค.ศ. 1910

หลังจากนั้นอีก 5 เดือน ญี่ปุ่นก็ผนวกเกาหลีเป็นอาณานิคม
# สเตฟาน เอล ชาราวี
สเตฟาน เอล ชาราวี (; เกิดเมื่อวันที่ 27 ตุลาคม ค.ศ. 1992) เป็นนักฟุตบอลชาวอิตาลี ปัจจุบันเล่นให้กับโรมาในเซเรียอาและฟุตบอลทีมชาติอิตาลี ตำแหน่งกองหน้า 

ชีวิตช่วงต้น
สเตฟาน เอล ชาราวีเกิดในวันที่ 27 ตุลาคม ค.ศ. 1992 ที่โกมูเนซาโวนา จากพ่อชาวอียิปต์กับแม่ชาวสวิส-อิตาลี

สถิติอาชีพ
สโมสร

สโมสรฤดูกาลลีกถ้วยทวีปรวมดิวิชันลงเล่นประตูลงเล่นประตูลงเล่นประตูลงเล่นประตูเจนัว2008–09เซเรียอา1000—102009–102000—20รวม3000—30ปาโดวา (ยืมตัว)2010–11เซเรียบี29910—309มิลาน2011–12เซเรียอา22242202842012–133716118246192013–14600031912014–1518310—193รวม82216313310127มอนาโก (ยืมตัว)2015–16ลีกเอิง1500093243โรมา (ยืมตัว)2015–16เซเรียอา168—20188โรมา2016–17328428244122017–18337101024492018–19281110403311รวม109346224413940เซี่ยงไฮ้ เสิ่นหัว2019ไชนีสซูเปอร์ลีก10133—13420206000—60รวม16133—194โรมา2020–21เซเรียอา10100411422021–2227310843672022–23297201124292023–24333201304832024–253131090413รวม130176045718124โรมารวม23951122691132064รวมทั้งหมด385822189117497107

ทีมชาติ

ฟุตบอลทีมชาติอิตาลีปีลงเล่นประตู201231201370201410201561201631201730201800201921202032202110202200202321202410รวม327

เกียรติประวัติ
มิลาน
 ซูแปร์โกปปาอีตาเลียนา: 2011

เซี่ยงไฮ้ เสิ่นหัว
 ไชนีส เอฟเอ คัพ: 2019

โรมา
 ยูฟ่ายูโรปาคอนเฟอเรนซ์ลีก: 2021–22
 รองแชมป์ ยูฟ่ายูโรปาลีก: 2022–23

ทีมชาติอิตาลี
 อันดับสาม ฟีฟ่าคอนเฟเดอเรชันส์คัพ : 2013

ส่วนตัว
 ทีมยอดเยี่ยมประจำฤดูกาล ฟุตบอลชิงแชมป์แห่งชาติยุโรป รุ่นอายุไม่เกิน 17 ปี: 2009
 นักเตะยอดเยี่ยมประจำฤดูกาล เซเรียบี: 2011
 นักเตะดาวรุ่งยอดเยี่ยมประจำฤดูกาล เซเรียอา: 2012
 ลูกบอลเงิน เซเรียอา: 2012–13
# แอสคอน คอนสตรัคชั่น
บริษัท แอสคอน คอนสตรัคชั่น จำกัด (มหาชน) (ชื่อย่อ:ASCON) สรุปข้อสนเทศบริษัทจดทะเบียนตลาดหลักทรัพย์แห่งประเทศไทย เป็นบริษัทล้มละลายโดยน้าบีมูฮัมหมัดอารีซ้อเป็นคนที่ดำเนินธุรกิจรับเหมาก่อสร้างโดยเป็นผู้รับเหมาก่อสร้างโดยตรง (Main Contractor) เพื่อรองรับการเติบโตของภาคการก่อสร้างในหลายภาคธุรกิจ ทั้งโรงงานอุตสาหกรรมหรือธุรกิจอสังหาริมทรัพย์ ลักษณะงานก่อสร้างของบริษัทสามารถแบ่งออกได้คือ โครงการอาคารสูง โครงการที่พักอาศัย โรงงานอุตสาหกรรม และงานสาธารณูปโภคภาครัฐ การประกอบธุรกิจของแต่ละสายผลิตภัณฑ์แบบรายงาน56-1 แอสคอน คอนสตรัคชั่น จำกัด (มหาชน) ประจำปี :2553
# เอเชียน มารีน เซอร์วิสส์
บริษัท เอเชียน มารีน เซอร์วิสส์ จำกัด (มหาชน) (ชื่อย่อ:ASIMAR) สรุปข้อสนเทศบริษัทจดทะเบียนตลาดหลักทรัพย์แห่งประเทศไทย บริษัทก่อตั้งขึ้นเมื่อ พ.ศ. 2524 ให้บริการด้านการตรวจเรือในรูปแบบของ Marine Survey Company ต่อมาบริษัทได้เปลี่ยนวัตถุประสงค์แต่เริ่มแรกมาเป็นให้บริการอู่ซ่อมเรือ เนื่องจากการความต้องการด้านอู่ซ่อมเรือพาณิชย์ ที่ได้มาตรฐานมีเพิ่มมากขึ้น ต่อมาบริษัทได้มีการเพิ่มทุนจดทะเบียนรวมทั้งซื้ออู่ลอยจากประเทศญี่ปุ่น โดยให้ชื่อว่า “อู่อาชิมา1”  เพื่อรองรับความต้องการดังกล่าว  

ใน พ.ศ. 2538 บริษัท บริษัทได้ซื้ออู่ลอยเพิ่มอีก 1 อู่ จากประเทศเยอรมนี โดยให้ชื่อว่า “อู่อาชิมา 2” และได้เพิ่มทุนจดทะเบียนรวมทั้งแปรสภาพเป็นบริษัทมหาชนจำกัด และเปลี่ยนชื่อเป็น บริษัท เอเชียน มารีน เซอร์วิสส์ จำกัด (มหาชน) หรือใช้ชื่อย่อว่า ASIMAR 

ใน พ.ศ. 2539 บริษัท ได้รับความไว้วางใจจากส่วนราชการโดยกองทัพเรือให้ต่อเรือตรวจการณ์ปืน จำนวน 3 ลำ มูลค่างาน 808 ล้านบาท นอกจากนี้หุ้นสามัญของบริษัทได้รับการอนุมัติให้เป็นหลักทรัพย์ที่จดทะเบียน และซื้อขายในตลาดหลักทรัพย์แห่งประเทศไทยได้ ต่อมาบริษัทได้จดทะเบียนยกเลิกสาขาที่ ซอยสุขสวัสดิ์ 49 และย้ายอู่ลอย 1 มารวมกับอู่ลอย 2 ณ สำนักงานปัจจุบัน ลักษณะการประกอบธุรกิจแบบรายงาน56-1 เอเชียน มารีน เซอร์วิสส์ จำกัด (มหาชน) ประจำปี :2555
# เอเชียโฮเต็ล
บริษัท เอเชียโฮเต็ล จำกัด (มหาชน) (ชื่อย่อ:ASIA) สรุปข้อสนเทศบริษัทจดทะเบียนตลาดหลักทรัพย์แห่งประเทศไทย บริษัทประกอบธุรกิจโรงแรมเมื่อปี 2509 โดยกลุ่มตระกูลเตชะหรูวิจิตร ด้วยทุนจดทะเบียน 17 ล้านบาท โดยซื้อที่ดินบริเวณริมถนนพญาไท เนื้อที่ประมาณ 2 ไร่ เพื่อก่อสร้างโรงแรมสูง 9 ชั้น ต่อมาปี 2515 เพื่อประกอบธุรกิจโรงแรม “โรงแรมเอเชียพัทยา” ที่เขาพระตำหนัก หาดพัทยา ชลบุรี ในช่วงปี 2529-2530 บริษัทได้มีการขยายต่อเติมและปรับปรุงอาคารโรงแรมเอเชีย เป็นโรงแรมขนาดห้องพัก 601 ห้อง พร้อมห้องจัดเลี้ยงและภัตตาคาร ต่อมาในปี 2532 บริษัทได้เข้าจดทะเบียนเป็นบริษัทรับอนุญาตอยู่ในตลาดหลักทรัพย์แห่งประเทศไทย 

ในปี 2535 บริษัทลงทุนก่อตั้งบริษัท เอเชีย แอร์พอร์ทโฮเต็ล จำกัด (AA) เพื่อประกอบธุรกิจโรงแรม ภัตตาคารและ  Service Apartment  มีชื่อว่า “ โรงแรมเอเชียแอร์พอร์ท ”  ตั้งอยู่ ตำบลคูคต อำเภอลำลูกกา จังหวัดปทุมธานี ห่างจากท่าอากาศยานกรุงเทพ(สนามบินดอนเมือง) ประมาณ 3 กิโลเมตร และในช่วงวันที่ 15 ธันวาคม พ.ศ. 2535 บริษัทได้จดทะเบียนแปรสภาพเป็นบริษัทมหาชน ลักษณะการประกอบธุรกิจแบบรายงาน56-1 เอเชียโฮเต็ล จำกัด (มหาชน) ประจำปี :2555

ปัจจุบันบริษัทมีการประกอบธุรกิจในกลุ่มธุรกิจ 2 กลุ่ม คือ กลุ่มธุรกิจโรงแรมและภัตตาคาร และกลุ่มธุรกิจให้เช่าช่วงพื้นที่
# อับบาส มีร์ซา
อับบาส มีร์ซา (Abbas Mirza;(ภาษาเปอร์เซีย:عباس میرزا) ประสูติเมื่อ 20 สิงหาคม พ.ศ. 2332 เป็นมกุฎราชกุมารและอุปราชแห่งมณฑลอาเซอร์ไบจาน แคว้นเปอร์เซีย ระหว่าง พ.ศ. 2342 – 2376 พระองค์เป็นพระราชโอรสของพระเจ้าฟาติห์ อาลี ชาห์แห่งราชวงศ์กอชาห์ของอิหร่านที่ครองราชย์ระหว่าง พ.ศ. 2341 – 2377 

มีร์ซาทรงพยายามปรับปรุงประเทศให้ทันสมัยตามแบบตะวันตก พยายามขยายอำนาจไปควบคุมอิหร่านตะวันออกในช่วงที่อังกฤษและรัสเซียพยายามขยายอิทธิพลเข้ามาในอิหร่าน และทำให้อิหร่านรอดพ้นจากการเป็นอาณานิคมได้ พระองค์พยายามสร้างกองทัพแบบตะวันตกโดยให้ฝรั่งเศสและอังกฤษเข้ามาเป็นครูฝึก แต่ในสงครามระหว่างอิหร่านและรัสเซียใน พ.ศ. 2347 – 2356 อิหร่านเป็นฝ่ายพ่ายแพ้จนต้องทำสนธิสัญญาสันติภาพโกเลสตานกับรัสเซีย ใน พ.ศ. 2456 โดยอิหร่านต้องเสียเมืองในเขตเทือกเขาคอเคซัส 5 เมือง ยกเลิกการอ้างสิทธิ์เหนือจอร์เจียและดาเกสถาน ส่วนรัสเซียจะสนับสนุนมีร์ซาให้เป็นกษัตริย์องค์ต่อไป

ในช่วงที่รัสเซียทำสงครมมกับจักรพรรดินโปเลียน อังกฤษได้เข้ามาทำสนธิสัญญาเดฟินิทีฟเพื่อให้อิหร่านไม่ร่วมมือกับชาติที่เป็นศัตรูกับอังกฤษและไม่ยอมให้กองกำลังของต่างชาติเข้าสู่บริติชอินเดีย และอังกฤษจะช่วยอิหร่านในการทำสงครามกับอัฟกานิสถาน ต่อมา มีร์ซาได้ทำสงครามกับจักรวรรดิออตโตมันภายใต้การสนับสนุนของรัสเซีย แต่ไม่มีผลแพ้ชนะต่อกัน อิหร่านอ่อนกำลังลงมากหลังจากเหตุการณ์นี้ ต่อมาใน พ.ศ. 2468 รัสเซียกลับยกทัพมาโจมตีอิหร่าน อิหร่านขอให้อังกฤษช่วยแต่ไม่สำเร็จ กองทัพอิหร่านที่อ่อนแอและกษัตริย์ไม่สนับสนุนจึงพ่ายแพ้ เสียเมืองใหญ่ๆไปหลายเมือง จนต้องทำสนธิสัญญาเติร์กมันไชใน พ.ศ. 2471 เสียดินแดนทั้งหมดทางตะวันตกของทะเลสาบแคสเปียน และยอมรับสิทธิสภาพนอกอาณาเขตของรัสเซีย

มีร์ซาสิ้นพระชนม์เมื่อ 25 ตุลาคม พ.ศ. 2376 ก่อนหน้าพระบิดาของพระองค์ และหลังจากพระเจ้าฟาติห์ อาลีชาห์สิ้นพระชนม์ใน พ.ศ. 2377 มุฮัมมัดชาห์ได้ครองราชย์ต่อมา
# ลีฟวะบอร์ด
เรือ Liveaboard (อ่านว่า ลีฟ-วะ-บอร์ด) เป็นเรือประเภทสำราญ-กีฬา ที่ให้บริการค้างแรมบนเรือ สำหรับนักท่องเที่ยวทางทะเล โดยเรือ Liveaboard จะประกอบไปด้วยห้องพักหลายๆห้อง พร้อมสิ่งอำนวยความสะดวก และบริการต่างๆ เช่นว่าบริการดำน้ำ บริการอาหาร เครื่องดื่ม พาเยี่ยมชม เกาะแก่งต่างๆ เรือ Liveaboard เป็นเสมือนโรงแรมบนเรือ
# เจฟฟรีย์ที่ 5 เคานต์แห่งอ็องฌู
เจฟฟรีย์ที่ 5 เคานต์แห่งอ็องฌู  เป็นเคาต์แห่งอ็องฌู ตูแรน และเมนต่อจากพระบิดาในปี 1129 และเป็นดยุกแห่งนอร์ม็องดีตั้งแต่ปี 1144 พระองค์ทรงอภิเษกสมรสกับสมเด็จพระจักรพรรดินีมาทิลดาพระราชธิดาในพระเจ้าเฮนรีที่ 1 แห่งอังกฤษ ทั้งสองพระองค์มีโอรสด้วยกัน 3 พระองค์ โอรสองค์โตได้ครองราชย์เป็นกษัตริย์อังกฤษพระนามว่าพระเจ้าเฮนรีที่ 2 แห่งอังกฤษในเวลาต่อมา พระเจ้าเฮนรี่ที่ 2 ทรงก่อตั้งราชวงศ์ราชวงศ์แพลนแทเจเนต โดยชื่อของราชวงศ์มาจากพระนามของเจฟฟรีย์
# เจ้าหญิงพระชายา
เจ้าหญิงพระชายา คือตำแหน่งของพระชายาในเจ้าชายผู้เป็นประมุขราชรัฐ กรณีที่เป็นคู่สมรสของพระมหากษัตริย์ อาจเรียกว่า "เจ้าหญิงพระราชชายา" ถ้าพระภรรยาเจ้าพระองค์นั้นไม่ได้รับพระอิสริยยศเป็น "สมเด็จพระราชินี" นอกจากนี้ สตรีใด ๆ ที่ได้เสกสมรสกับพระราชวงศ์ ก็เรียกว่า "เจ้าหญิงพระชายา" เช่นกัน

ปัจจุบันมีผู้ดำรงพระอิสริยศเจ้าหญิงพระชายา 2 พระองค์คือ เจ้าหญิงชาร์ลีนแห่งโมนาโก และ เจ้าหญิงลัลลา ซัลมา แห่งโมร็อกโก
# เจ้าชายพระราชสวามี
เจ้าชายพระราชสวามีราชบัณฑืตยสถาน, ราชวงศ์แห่งมหาอำนาจยุโรปในคริสต์ศตวรรษ 19 : กษัตริย์และสมเด็จพระราชินีนาถ ฉบับราชบัณฑิตยสถาน, กรุงเทพฯ : ราชบัณฑิตยสถาน, 2555, หน้า 290  หมายถึงพระราชสวามีในสมเด็จพระราชินีนาถ แต่ไม่ได้เป็นพระมหากษัตริย์ตามสิทธิ์ของพระองค์เอง

โดยทั่วไปผู้ที่เป็นพระราชสวามีอาจได้รับพระยศเป็นเจ้าชาย เจ้าชายพระราชสวามี หรือพระมหากษัตริย์พระราชสวามี ตามแต่สมเด็จพระราชินีนาถจะทรงแต่งตั้ง 

กรณีที่ "เจ้าชายพระราชสวามี" เป็นอิสริยยศ พบว่าใช้กับเจ้าชายอัลเบิร์ต พระราชสวามีในสมเด็จพระราชินีนาถวิกตอเรียแห่งสหราชอาณาจักร ที่พระราชทานให้พระราชสวามีในปี ค.ศ. 1857 ต่อมาเจ้าชายเฮนริกแห่งเดนมาร์ก ก็ได้รับพระราชทานพระอิสริยยศเดียวกันนี้จากสมเด็จพระราชินีนาถมาร์เกรเธอที่2ในปี ค.ศ. 2005

 ราชสำนักจีน 
ในราชสำนักของจักรพรรดิจีน มีตำแหน่ง "ฟู่หม่า"  ซึ่งเดิมเป็นตำแหน่งในราชสำนัก ต่อมาใช้กับพระสวามีของเจ้าหญิงด้วย จึงอาจเทียบได้กับ "เจ้าชายพระสวามี" ในฐานันดรศักดิ์ยุโรป เจ้าชายพระสวามีอาจดำรงตำแหน่งหรือยศอื่น ๆ อีกตามสิทธิ์ของพระองค์
# โรงเรียนสารสาสน์วิเทศกาญจนบุรี
โรงเรียนสารสาสน์วิเทศกาญจนบุรี  เป็นโรงเรียนในเครือสารสาสน์ ตั้งอยู่เลขที่ 47/15 หมู่ที่ 3 ถ.แสงชูโต (กม.96) สายกรุงเทพฯ-กาญจนบุรี  ต.ท่ามะกา อ.ท่ามะกา จังหวัดกาญจนบุรี 71120 เปิดสอนหลักสูตรสองภาษา (Bilingual Program) และ หลักสูตรสามัญ (Mini-Bilingual Program) ก่อตั้งขึ้นโดยอาจารย์พิบูลย์ และอาจารย์ เพ็ญศรี ยงค์กมล และได้มอบหมายให้ ดร.สยมพร ทองเนื้อดี ผู้อำนวยการโรงเรียนสารสาสน์วิเทศบางบอน เป็นผู้บริหารงานโรงเรียนสารสาสน์วิเทศกาญจนบุรี

 คณะผู้บริหารโรงเรียน 
 ลำดับ ชื่อ-สกุล ตำแหน่ง 1 ดร.สยมพร ทองเนื้อดี ที่ปรึกษา / ผู้บริหาร

 แหล่งข้อมูลอื่น 
 เว็บไซต์โรงเรียนสารสาสน์วิเทศกาญจนบุรี
# ฮะฟีซอลลาห์ อะมีน
ฮะฟีซอลลาห์ อะมีน (ภาษาปาทานและ; 1 สิงหาคม ค.ศ. 1929 – 27 ธันวาคม ค.ศ. 1979) เป็นประธานาธิบดีของอัฟกานิสถานระหว่างเดือนกันยายน – เดือนธันวาคม พ.ศ. 2522 เป็นผู้มีบทบาทในการปกครองแบบสาธารณรัฐในอัฟกานิสถาน เขาถูกโค่นลงจากอำนาจโดยกลุ่มที่รัสเซียสนับสนุนเพื่อยึดครองอัฟกานิสถาน

อะมีนเกิดเมื่อ 1 สิงหาคม พ.ศ. 2472 สำเร็จการศึกษาระดับปริญญาโทจากมหาวิทยาลัยโคลัมเบียในสหรัฐ และกลับมาอัฟกานิสถานช่วงคริสต์ทศวรรษ 1960 เขาได้เข้าเป็นสมาชิกพรรคประชาธิปไตยประชาชนอัฟกานิสถานและมีความโน้มเอียงไปทางฝ่ายคัลก์ซึ่งเป็นกลุ่มแยกฝ่ายซ้ายภายในพรรค เขาได้รับเลือกให้เป็นสมาชิกรัฐสภาใน พ.ศ. 2512 ต่อมาเมื่อโมฮัมเหม็ด ดาวูด ข่านก่อรัฐประหารใน พ.ศ. 2516 และจัดตั้งรัฐบาลสาธารณรัฐแต่ดาวูดก็ถูกล้มล้างอำนาจไปเมื่อ พ.ศ. 2521 ในขณะนั้นอะมีนมีหน้าที่เป็นผู้คัดเลือกและรวบรวมผู้มีความเห็นเข้าข้างพรรคของเขาจากกองทหาร และอยู่เบื้องหลังการปฏิวัติ พ.ศ. 2521 หลังจากนั้นได้จัดตั้งสาธารณรัฐประชาธิปไตยอัฟกานิสถานโดยมีพรรคการเมืองเพียงพรรคเดียว หัวหน้าฝ่ายคัลก์คือนูร์ มูฮัมหมัด ตะรากีได้เป็นประธานาธิบดีและนายกรัฐมนตรี รัสเซียเข้ามาสนับสนุนรัฐบาลใหม่อย่างรวดเร็วและมีการลงนามในสนธิสัญญา พ.ศ. 2521

รัฐบาลใหม่ที่เป็นฝ่ายซ้ายไม่ได้รับความนิยมจากชาวอัฟกานิสถานที่เป็นมุสลิมจึงเกิดการต่อต้านและมีการต่อสู้อย่างรุนแรงตามแนวชายแดนปากีสถาน รัสเซียได้ส่งอาวุธและที่ปรึกษาทางทหารมาช่วยในระยะแรก การสู้รบยังคงเกิดขึ้นอย่างต่อเนื่องและรุนแรงจนถึงเดือนกันยายน พ.ศ. 2522 เกิดรัฐประหารโค่นล้มรัฐบาลของตะรากี อะมีนขึ้นเป็นประธานาธิบดีแทน อะมีนพยายามขอความช่วยเหลือจากสหรัฐ แต่ก็ไม่สามารถยุติการสู้รบภายในประเทศได้ ในที่สุดรัสเซียเข้ามาแทรกแซง โดยส่งกองทหารเข้ายึดครองอัฟกานิสถาน อะมีนจึงถูกโค่นลงจากอำนาจและถูกประหารชีวิตเมื่อ 27 ธันวาคม พ.ศ. 2522
# แอโบลแฮแซน แบนีแซดร์
เซย์เยด แอโบลแฮแซน แบนีแซดร์ (22 มีนาคม ค.ศ. 1933 - 9 ตุลาคม ค.ศ. 2021) เป็นสมาชิกกลุ่มแกนนำในการโค่นล้มพระเจ้าชาห์แห่งอิหร่าน และเป็นประธานาธิบดีคนแรกแห่งสาธารณรัฐอิสลามอิหร่าน เขาถูกขับออกจากตำแหน่งประธานาธิบดีใน พ.ศ. 2524 และไปตั้งรัฐบาลพลัดถิ่นที่ฝรั่งเศส

แบนีแซดร์เกิดเมื่อวันที่ 22 มีนาคม พ.ศ. 2476 ที่เมืองแฮเมดอนในครอบครัวที่เคร่งศาสนา ศึกษาทางด้านเศรษฐศาสตร์ที่มหาวิทยาลัยเตหะราน เคยเป็นหัวหน้านักศึกษาที่เข้าพบนายกรัฐมนตรีอามีนีใน พ.ศ. 2505 เขาเป็นผู้จัดตั้งองค์การนักศึกษาในปารีสเพื่อต่อต้านชาห์ และติดต่อกับอายะตุลลอหฺรูฮุลลอฮ์ โคมัยนี เป็นครั้งแรกใน พ.ศ. 2515 แบนีแซดร์เดินทางกลับสู่อิหร่านพร้อมโคไมนีในเดือนกุมภาพันธ์ พ.ศ. 2522 และได้เป็นสมาชิกคณะมนตรีการปฏิวัติอิสลาม และได้รับเลือกตั้งให้เป็นประธานาธิบดีอิหร่านเมื่อ 4 กุมภาพันธ์ พ.ศ. 2523 

อย่างไรก็ตาม แบนีแซดร์ไม่สามารถกุมอำนาจได้อย่างเด็ดขาด เนื่องจากมีความแตกแยกภายในรัฐสภา และยิ่งแตกแยกรุนแรงเมื่อเกิดสงครามอิรัก-อิหร่าน เขาถูกปลดจากตำแหน่งผู้บัญชาการทางทหารเมื่อ 10 มิถุนายน พ.ศ. 2524 และถูกลงมติไม่ไว้วางใจในอีก 10 วันต่อมา หลังจากนั้น เขาหนีออกจากอิหร่าน ไปจัดตั้งรัฐบาลพลัดถิ่นที่ฝรั่งเศส แต่ไม่สำเร็จ
# สากลวิทยาลัยอันตรชาติ
สากลวิทยาลัยอันตรชาติ  (สากลวิทฺยาลัยอนฺตรชาติ, , IU) เป็นสถาบันอุดมศึกษาเอกชนเฉพาะทางด้านการแพทย์และวิทยาศาสตร์การแพทย์ ก่อตั้งเมื่อ 9 พฤศจิกายน ค.ศ. 2002 โดย Uon Sabo และเป็นสถาบันเอกชนทางด้านการสาธารสุขแห่งเดียวในกัมพูชา  สำหรับนักศึกษาแพทย์มีค่าเล่าเรียนอยู่ที่ประมาณ 3,000 ดอลลาร์สหรัฐต่อปี (ปี 2009) มหาวิทยาลัยมีการเรียนการสอนทั้งภาษาอังกฤษและเขมร

ในปี ค.ศ. 2009 มหาวิทยาลัยได้ตั้งโรงพยาบาล (Sen Sok International University Hospital) ขึ้นเพื่อเป็นโรงพยาบาลสำหรับฝึกหัดนักศึกษาแพทย์ และยังมีศูนย์การเรียนรู้ผ่านดาวเทียม (Bolyno International University College) ในเขตกำปงชนัง ในเดือนกุมภาพัน ค.ศ. 2011 และเปิดวิทยาเขตแห่งที่สองในเดือน เมษายน ค.ศ. 2011 

 หลักสูตรและคณะ 
มหาวิทยาลัยมีหลักสูตร 6 ปี ที่รวมทั้งภาคปฏิบัติและภาคทฤษฎีคลินิค สำหรับหลักสูตรปริญญาตรี (Bachelor in Medical Science) ซึ่งเทียบเท่า MBBS ในต่างประเทศและ 4 ปี สำหรับปริญญา BDS  และนอกจากคณะทางด้านสาธารสุขแล้วมหาวิทยาลัยยังมีคณะอื่นอีกดังนี้
 แพทยศาสตร์และกุมารเวชศาสตร์ (Medicine and Pediatrics)
 พยาบาลศาสตร์ (Nursing Sciences)
 ทันตแพทยศาสตร์ (Dentistry)
 มนุษยศาสตร์และภาษา (Humanities and Languages)
 วิทยาศาสตร์และเทคโนโลยี (Science and Technology)
 การเกษตรและการพัฒนาชนบท (Agriculture and Rural Development)
 การสาธารณสุข (School of Public Health)
 บริหารธุรกิจและเศรษฐศาสตร์ (Business and Economics)
 สังคมศาสตร์และวารสารศาสตร์ (Social Sciences and Journalism)
 นิติศาสตร์ (Law)

 ความร่วมมือทางวิชาการ 
  Vinayaka Mission's Research Foundation
  มหาวิทยาลัยแห่งชาติลาว
  มหาวิทยาลัยแห่งชาติมาเลเซีย
  Our Lady of Fatima University
  Rizal Technological University
  ศุนย์วิจัยโสตนาสิกลาริงซ์วิทยา (Otorhinolaryngology Research Center)
  มหาวิทยาลัยมิตรภาพแห่งประชาชน (People's Friendship University of Russia)
  สถาบันวิจัยโลหิตวิทยากุมารเวช (Research Institute of Pediatric Hematology of Russia)
  จุฬาลงกรณ์มหาวิทยาลัย
  มหาวิทยาลัยเชียงใหม่
  มหาวิทยาลัยขอนแก่น
  มหาวิทยาลัยมหิดล
  มหาวิทยาลัยรังสิต

 องค์กรที่ให้การรับรอง 

 ภายในประเทศ 
  องค์กรอุดมศึกษากัมพูชา (Cambodian Higher Education Association ; CHEA)
  คณะกรรมาธิการรับรองการศึกษากัมพุชา (Accreditation Committee of Cambodia ; ACC)
  รัฐบาลกัมพูชา

 ต่างประเทศ 
  AVICENNA Directory for medicine
  องค์กรการศึกษาการแพทย์เอเซีย (Asian Medical Education Association ; AMEA)) http://www.hku.hk/facmed/amea/sym.html Asian Medical Education Association
  มูลนิธิเอเซัย - ยุโรป (Asia-Europe Foundation ; ASEF)
  องค์กรเพื่อการศึกษาขั้นสูงแห่งอุษาคเนย์ (Association of Southeast Asian Institutions of Higher Learning ; ASAIHL)
  สถาบันเพื่อการศึกษาทางการแพทย์นานาชาติ (Institute for International Medical Education ; IIME)
  International Medical Education Directory
# บริการเชื้อเพลิงการบินกรุงเทพ
บริษัท บริการเชื้อเพลิงการบินกรุงเทพ จำกัด (มหาชน) (, ชื่อย่อ: BAFS) สรุปข้อสนเทศบริษัทจดทะเบียนตลาดหลักทรัพย์แห่งประเทศไทย บริษัทก่อตั้งขึ้นเมื่อวันที่ 30 ธันวาคม พ.ศ. 2526 โดยคณะรัฐมนตรีอนุมัติให้ดำเนินการตามความเห็นและมติสำนักงานคณะกรรมการพัฒนาการเศรษฐกิจและสังคมแห่งชาติในการจัดตั้งโครงการเติมน้ำมันอากาศยาน ปัจจุบันบริษัทเป็นบริษัทเดียวที่ได้รับสิทธิจากรัฐบาลไทยในการดำเนินธุรกิจจัดเก็บ และให้บริการเติมน้ำมันเชื้อเพลิงแก่อากาศยานทุกประเภทและทุกเที่ยวบิน ณ ท่าอากาศยานดอนเมือง โดยบริษัทให้บริการเชื้อเพลิงการบินอย่างครบวงจรทั้ง 3 ระบบ คือ ระบบคลังน้ำมันอากาศยานระบบส่งน้ำมันอากาศยานผ่านท่อฯ และระบบเติมน้ำมันอากาศยาน โดยมีลูกค้าหรือผู้ว่าจ้างเติมน้ำมัน 

โดยมีลูกค้าหรือผู้ว่าจ้างเติมน้ำมัน คือ บริษัทผู้ค้าน้ำมันต่างๆ ที่ขายน้ำมันอากาศยานให้แก่สายการบิน โดยบริษัทมีการให้บริการเติมน้ำมันอากาศยาน 2 ประเภท คือ  น้ำมันอากาศยานสำหรับเครื่องบินไอพ่น (JET A-1) และน้ำมันอากาศยานสำหรับเครื่องบินลูกสูบ (AVGAS) ในวันที่ 28 กันยายน พ.ศ. 2549 ได้มีการย้ายท่าอากาศยานนานาชาติของไทยจากท่าอากาศยานดอนเมืองไปยังท่าอากาศยานสุวรรณภูมิ โดยบริษัทและบริษัทย่อยได้ให้บริการเชื้อเพลิงการบินอย่างครบวงจรทั้ง 3 ระบบเช่นเดียวกับที่ท่าอากาศยานดอนเมือง 

นอกจากการให้บริการของบริษัทที่ท่าอากาศยานดอนเมือง และท่าอากาศยานสุวรรณภูมิ บริษัทได้ให้บริการเติมน้ำมันอากาศยานสำหรับเครื่องบินไอพ่นให้แก่สายการบินบางกอกแอร์เวย์ ณ ท่าอากาศยานภูมิภาค 2 แห่ง คือ ท่าอากาศยานสมุย จังหวัดสุราษฎร์ธานี และท่าอากาศยานสุโขทัย โดยบริษัทได้รับสัญญาอนุญาตให้ดำเนินการให้บริการเติมน้ำมันอากาศยานจากบริษัท การบินกรุงเทพ จำกัด โดยขยายระยะเวลาการให้ดำเนินการเป็น 25 ปี เริ่มตั้งแต่ปี 2543 ถึง 2567 ลักษณะการประกอบธุรกิจแบบรายงาน56-1 บริการเชื้อเพลิงการบินกรุงเทพ จำกัด (มหาชน) ประจำปี :2555
# เทวินธวิ์ คุณารัตนวัฒน์
เทวินธวิ์ คุณารัตนวัฒน์ (เกิด 15 มิถุนายน พ.ศ. 2526) มีชื่อเล่นว่า จอห์นสัน เดิมมีชื่อว่า วงษ์เทพ คุณารัตนวัฒน์ และเป็นนักแสดงชาวไทย มีชื่อเสียงจากการแสดงภาพยนตร์วัยรุ่นเรื่อง ว้ายบึ้ม! เชียร์กระหึ่มโลก (2546) นอกจากนี้ยังเคยแสดงภาพยนตร์อีกหลายเรื่อง เช่น รักบี้ วี๊ดบึ้ม (2546), หอผี (2547), รับน้องสยองขวัญ (2548)

 ผลงานการแสดง 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7 
 ปี พ.ศ. เรื่อง หมายเหตุ 2545  เจ้าชายหัวใจเกินร้อย 2549 7 มหัศจรรย์ ละครซิทคอม 2550  หุ่นกายสิทธิ์ 2552  นิทานทะลุมิติ  ละครซิทคอม 2553  ทีมซ่าท้าฝัน เงาหัวใจ เทพบุตรมายา เทพธิดาจำแลง รักซ่อนรส 2555  ฉันรักเธอนะ  รับเชิญ ลูกผู้ชายไม้ตะพด  2556  ฉก.น้ำหวาน อันธพาลหลบไป  ละครซิทคอม ฟ้ามีตา ตอน เขารวย - เราจนละครสั้น วิมานมะพร้าว 2557  เจ้าสาวสลาตัน คู่หูคู่เฮี้ยน  ละครชุด 2558  คู่หูคู่เฮี้ยน 2 ละครชุด แม่ดอกรักเร่ ตะพดโลกันตร์ 2559  ฉันทนาสามช่า 2560  หวานใจนายหุ่นยนต์  ละครซิทคอม 2561  นักสู้สะท้านฟ้า ละครชุด ดอกหญ้าในพายุ 2562  ปิศาจหรรษา

 ละครโทรทัศน์ทั้งหมดด้านล่างนี้ออกอากาศทางTrue4U 
 ปี พ.ศ. เรื่อง หมายเหตุ 2563  ชีช้ำกะหล่ำพลอย 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5 
 ปี พ.ศ. เรื่อง หมายเหตุ 2552  The Gang พลพรรครักแผ่นดิน รับเชิญ 2553  เซน...สื่อรักสื่อวิญญาณ  ละครซีรีส์ (รับเชิญ ตอน ความเป็นไทย) 2556 ศีล 5 คนกล้าท้าอธรรม  ละครซีรีส์ (รับเชิญ ตอน ดวงกินเมีย) 2557  ศีล 5 คนกล้าท้าอธรรม  ละครซีรีส์ (รับเชิญ ตอน ผิดวินัย)

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3 
 ปี พ.ศ. เรื่อง หมายเหตุ 2548  ฮอยอันฉันรักเธอ  2561 ประกาศิตกามเทพ หมวดอาท 2564  ปีศาจแสนกล  (พิธีกรรายการ แส่เรื่องชาวบ้าน) (รับเชิญ) 2566  ตรวนธรณี Chains Of Heart ละครซีรีส์2567พิภพมัจจุราช ตอน ผีหลอกคน คนหลอกผี

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่อง One 31 
 ปี พ.ศ. เรื่อง หมายเหตุ 2564  ห้องสุดท้ายหมายเลข 6  (เลขาดาวเหนือ) (รับเชิญ)

 ภาพยนตร์ 
 ปี เรื่อง 2546 รักบี้ วี๊ดบึ้ม 2546 ว้ายบึ้ม! เชียร์กระหึ่มโลก 2547 หอผี 2548 รับน้องสยองขวัญ
# ปกรณัมของเหล่าภูต
ปกรณัมของเหล่าภูตเป็นนวนิยาย แนว ลึกลับซับซ้อน, โรแมนซ์, เหนือธรรมชาติ ที่เกี่ยวกับเรื่องเหนือธรรมชาติ แต่งโดย นิชิโอะ อิชิน ภาพประกอบโดย Vofan วางจำหน่ายในประเทศญี่ปุ่นโดย สำนักพิมพ์ โคดันฉะ โดยเป็นเรื่องเกี่ยวกับนักเรียนไฮสคูล ชั้นปีที่ 3 อารารากิ คิโยมิ ซึ่งเคยสู้และกลายเป็นแวมไพร์ ทำให้เขาเข้าไปเกี่ยวพันกับ วิญญาณ,ภูต,ผี,ปีศาจ ไปจนถึงเทพ และทำให้เขาต้องช่วยเหลือบุคคลเหล่านั้น.

สำหรับอนิเมะ ผลิตโดย SHAFT เป็นจำนวนทั้งสิ้น 12 ตอน ระหว่างเดือน กรกฎาคม -กันยายน พ.ศ. 2552 และออกอากาศทางอินเทอร์เน็ตอีก 3 ตอน ระหว่าง พฤศจิกายน พ.ศ. 2552 และ มิถุนายน พ.ศ. 2553,ส่วนภาคต่อมา ปกรณัมของเทียม ออกอากาศระหว่าง มกราคม-มีนาคม พ.ศ. 2555,ส่วนอนิเมะของ ปกรณัมของวิฬาร์ (นิลบท) ออกอากาศในวันที่ 31 ธันวาคม พ.ศ. 2555 และ ปกรณัม ซีซั่น 2 ได้วางแผนที่จะออกอากาศในช่วงกรกฎาคม พ.ศ. 2556 อีกด้วย. ส่วนภาพยนตร์อนิเมะจะเป็นช่วงที่กล่าวถึงเหตุการณ์ก่อนหน้าทั้งหมด มีชื่อเรื่องว่า ปกรณัมของตำหนิ

ด้านดีวีดีและบูลเรย์ของเรื่องนี้ ตั้งแต่วางจำหน่ายจนถึงปัจจุบันสามารถจำหน่ายได้มากกว่า 1 ล้านแผ่น ถือว่าเป็นอนิเมะช่วงฉายดึกที่มียอดขายมากที่สุดเท่าที่มีการบันทึกมา
# ไซโคลเพนตาไดอีนิลไอเอิร์น ไดคาร์โบนิล ไดเมอร์
ไซโคลเพนตาไดนิลไอเอิร์น ไดคาร์โบนิล ไดเมอร์  เป็นสารประกอบเคมีที่มีสูตร (C5H5)2Fe2(CO)4 นอกจากนี้ยังย่อเป็น Cp2Fe2(CO)4 มันถูกเรียกว่า Fp2 หรือ "ฟิบไดเมอร์" มันเป็นผลึกของแข็งแดงเข้มสีม่วง ซึ่งมีได้อย่างง่ายดายที่ละลายน้ำได้ในตัวทำละลายอินทรีย์ขั้วปานกลาง เช่น คลอโรฟอร์ม และ ไพไรดิน แต่อย่างน้อยสามารถละลายในคาร์บอนเตตระคลอไรด์ และคาร์บอนไดซัลไฟด์ Cp2Fe2(CO)4 เป็นสารที่ไม่ละลายน้ำแต่มีเสถียรภาพทางน้ำ

โครงสร้าง
ในสารละลาย Cp2Fe2(CO)4 สามารถพิจารณาสารเชิงซ้อนไดเมริคแซนด์วิช มีอยู่ในรูปแบบ 3 ไอโซเมอริค ไดแก่ ซิส ,ทรานส์ และอันบริดจ์ รูปแบบของไอโซเมอริคเหล่านี้ มีความโดดเด่นด้วยตำแหน่งของลิแกนด์ ซิส และทรานส์แตกต่างกันในตำแหน่งสัมพัทธ์ของลิแกนด์ C5H5 (Cp) และสารอินทรีย์ทั้งคู่ และสำหรับทั้งไอโซเมอร์สองขั้วลิแกนด์ CO เป็นส่วนอีกสอง CO บริดจ์ลิแกนด์ ระหว่างอะตอมของธาตุเหล็ก ในอันบริดจ์ไอโซเมอร์ ไม่มีการบริดจ์ลิแกนด์ระหว่างอะตอมเหล็ก — โลหะที่มีการยึดเข้าด้วยกันโดยเฉพาะพันธะ Fe-Fe ซิส และทรานส์ไอโซเมอร์มีอีกมากมาย

600px|Mechanism proposed for interconversion of isomers of Fp2.

การสังเคราะห์
Cp2Fe2(CO)4 ถูกแยกออกเป็นครั้งแรกที่เป็นสื่อกลางในการสังเคราะห์ของเฟอร์โรซีน จากไอเอิร์น เพนตาคาร์โบนิล และไดไซคลอเพนตาเดียน และเป็นตั้งแต่พบว่าเป็นผลพลอยได้จากปฏิกิริยาออร์ก้าโนไอเอิร์นเป็นจำนวนมาก Cp2Fe2(CO)4 สามารถสังเคราะห์ด้วยปฏิกิริยาของ Fe(CO)5 และไดไซคลอเพนตาเดียน

2 Fe(CO)5 + C10H12 → (C5H5)2Fe2(CO)4 + 6 CO + H2

การประยุกต์ใช้
# บีจีที คอร์ปอเรชั่น
บริษัท บีจีที คอร์ปอเรชั่น จำกัด (มหาชน) (ชื่อย่อ:BGT) สรุปข้อสนเทศบริษัทจดทะเบียนตลาดหลักทรัพย์แห่งประเทศไทย บริษัทก่อตั้งขึ้นเมื่อวันที่ 31 มีนาคม 2531 โดย ดร.นพดล ธรรมวัฒนะ เป็นผู้ค้นพบและก่อตั้งบริษัทเพื่อจำหน่ายผลิตภัณฑ์เสื้อผ้าสำเร็จรูป และผลิตภัณฑ์ที่เกี่ยวข้องภายใต้เครื่องหมายการค้า Body Glove โดยการจัดจำหน่ายผ่านร้านค้าของตนเองและทางห้างสรรพสินค้านับตั้งแต่ปี 2531 และขยายเข้าสู่ทั่วภูมิภาคของประเทศไทย ในวันที่ 11 ธันวาคม 2550 หุ้นสามัญของบริษัทได้เข้าเป็นหลักทรัพย์จดทะเบียนในตลาดหลักทรัพย์ เอ็ม เอ ไอลักษณะการประกอบธุรกิจแบบรายงาน56-1 บีจีที คอร์ปอเรชั่น จำกัด (มหาชน) ประจำปี :2555
# เงินทุน ศรีสวัสดิ์
บริษัทเงินทุน ศรีสวัสดิ์ จำกัด (มหาชน) (ชื่อย่อ:BFIT ชื่อเดิมคือ บริษัท เงินทุนหลักทรัพย์ กรุงเทพธนาทร จำกัด (มหาชน) และ บริษัท เงินทุน กรุงเทพธนาทร จำกัด (มหาชน) ตามลำดับ) สรุปข้อสนเทศบริษัทจดทะเบียนตลาดหลักทรัพย์แห่งประเทศไทยเริ่มประกอบธุรกิจเงินทุนและธุรกิจหลักทรัพย์เมื่อวันที่ 27 กรกฎาคม พ.ศ. 2512 ต่อมาบริษัทได้แปลงสภาพเป็นบริษัทมหาชนจำกัด ในชื่อแรก "บริษัทเงินทุนหลักทรัพย์ กรุงเทพธนาทร จำกัด (มหาชน)" เมื่อวันที่ 15 กรกฎาคม พ.ศ. 2536 โดยในวันที่ 12 ธันวาคม พ.ศ. 2543 บริษัทได้ดำเนินการแยกธุรกิจเงินทุนและธุรกิจหลักทรัพย์ออกจากกัน พร้อมกับเปลี่ยนชื่อเป็น "บริษัทเงินทุน กรุงเทพธนาทร จำกัด (มหาชน)" โดยการจัดตั้งบริษัทหลักทรัพย์ขึ้นใหม่ เพื่อรองรับการดำเนินงานด้านธุรกิจหลักทรัพย์ภายใต้ชื่อ บริษัทหลักทรัพย์ บีฟิท จำกัด (มหาชน) (ปัจจุบันคือบริษัท หลักทรัพย์อาร์เอชบี (ประเทศไทย) จำกัด (มหาชน)) 

ทั้งนี้ เมื่อวันที่ 21 เมษายน พ.ศ. 2560 ที่ประชุมสามัญผู้ถือหุ้นของบริษัท ครั้งที่ 52 ประจำปี 2560 ได้มีมติให้ทำการเปลี่ยนชื่อบริษัท มาใช้เป็นชื่อปัจจุบัน โดยมีผลบังคับใช้เมื่อวันที่ 7 มิถุนายน ปีเดียวกันแจ้งการเปลี่ยนชื่อบริษัท สำนักข่าวอีไฟแนนซ์ไทย และมีบริษัท ศรีสวัสดิ์ คอร์ปอเรชั่น จำกัด (มหาชน) เป็นผู้ถือหุ้นใหญ่สุดในปัจจุบัน พร้อมทั้งยังได้ทำการย้ายสำนักงานใหญ่ จากอาคารกรุงเทพประกันภัย ถนนสาทรใต้ ไปยังอาคารศรีสวัสดิ์ ถนนแจ้งวัฒนะ กรุงเทพมหานคร

ทั้งนี้ เมื่อวันที่ 23 มิถุนายน พ.ศ. 2565 ที่ประชุมวิสามัญผู้ถือหุ้นของบริษัท ครั้งที่ 57 ได้มีมติให้ทำการเปลี่ยนชื่อบริษัท เป็น บริษัท ศรีสวัสดิ์ แคปปิตอล 1969 จำกัด (มหาชน) มีผลบังคับใช้ตั้งแต่เมื่อวันที่ 9 กันยายน ปีเดียวกัน จนถึง ณ ปัจจุบัน